SARL-NUUS SONDAG 9 JANUARIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 

Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat aangekondig word dat die sleutels van twee radioama- 
teurs onlangs stil geraak het. Hulle is: 


Flip Louw, ZS6BSI, broer van Willem, ZSGBPD, vroeg Maandag 3 Januarie. 
Flip laat sy eggenote Poppie agter. J Theron, ZS6JMT, van die Oos-Randse 
Radioklub, op 2 Januarie 2011 in Springs. 


Ons innige simpatie gaan aan die oorledenes se familie en vriende. 
(POUSE) 

In die nuus vandag; 

WORD LID VAN SARL VIR NET R200 

SA AMSAT CGUBESAT-PROJEK BENODIG PROGRAMMEERDERS 
AKTIWITEITSOGGEND VIR AMATEURS BY NARS 

GASHEER GESOEK VIR AMATEURRADIOSTASIE BY SUN CITY 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


WORD LID VAN SARL VIR NET R200 


Ons nooi nie-lede om ses maande se SARL-lidmaatskap vir net R200 uit te neem. 
Alle nuwe aansoekers sal ook die November/Desember-uitgawe van Radio Z7S 
ontvang. Laai aansoekvorms af van www.sarl.org.za. Aansoeke word vanaf 12 
Januarie verwerk wanneer die nasionale kantoor heropen. Persone wie se huidige 
lidmaatskap nie hernu is nie, is uitgesluit van hierdie aanbod. 


Alle aansoeke wat teen 15 Januarie 2011 ontvang word, kom in aanmerking 
vir die lidmaatskap-gelukstrekking. Die pryse is twee 2011/2012 SARL- 
lidmaatskappe. Die trekking vind op 15 Januarie om twaalfuur by die NARS 
plaas. Stuur u aansoeke in of bring hulle op Saterdag 15 Januarie 2011 saam. 


SA AMSAT CGUBESAT-PROJEK BENODIG PROGRAMMEERDERS 


Die ontwikkelingspan vir die beoogde Suid-Afrikaanse CubeSat-projek is mooi 
op dreef. Amateurs van oral met n verskeidenheid spesialisvaardighede bied 
hulle dienste aan. “Ons soek egter steeds iemand met ondervinding van program- 
mering van PIC s of 8051-mikroprosesseerders,” sê Hannes Coetzee, ZSGBZP, 
aan SARL-Nuus. 


“Hierdie persoon sal n kritieke lid van die span wees en sal die ontwikkeling van 
die aanboord-kontrolesagteware hanteer. Ander amateurs wat in die ontwikkel- 
ing van die satelliet belangstel en by die ontwikkelingspan wil aansluit, kan nog 
hul amateur-CV s stuur na saamsat@intekom.co.za,” sê Hannes. 


n Informele bespreking vind Saterdag 15 Januarie om 10:00 plaas by die NARS, 
tydens die SA AMSAT-satellietforum. Die span se eerste formele telekonferensie 
vind Woensdagaand 26 Januarie 2011 om 20:00 plaas. Spanlede sal formeel daar- 
van in kennis gestel word. Eddie, ZS6BNE, sal wys hoe bou mens n eenvoudige 
satellietantenna. 


AKTIWITEITSOGGEND VIR AMATEURS BY NARS 


n Aantal gebeurtenisse vind Saterdag 15 Januarie 2011 van 10:00 af by 
die NARS plaas. Afgesien van die Satellietforum kan u ook die Ruimte- 
weermonitor kom besigtig of D-Star-kommunikasie kom beproef op die 
D-Star-herhaler wat by die NARS geinstalleer word. n Aantal boeke oor 
amateurradio sal ook te koop wees. n Lys van die beskikbare boeke is te sien 
by www.amateurradio.org.za/books.htm. U kan boeke aanlyn bestel en betaal 
en Saterdag by die NARS afhaal, of in kontant daar betaal. Geen kaartgeriewe 
is vir boekverkope beskikbaar nie. 


As u nog nie lid van die SARL is nie, gryp die kans om vir R200 lid te word en 
skryf in vir n kompetisie waarin gratis lidmaatskappe gewen kan word. 


GASHEER GESOEK VIR AMATEURRADIOSTASIE BY SUN CITY 


Radioklubs word genooi om voorstelle in te dien vir die opstel van n HF- en 
BHEF-amateurradiostasie by die konferensie van die TARU Streek 1 by Sun City. 
Die konferensie vind van 11 tot 19 Augustus plaas en afgevaardigdes kom op 12 
Augustus aan. Die spesiale roepsein is ZS111ARU en is vir daardie week van 
krag. 


Die gasheerklub voorsien n draagbare toring met n HF-rigstraler met n 
roteerder en kabels, omgekeerde V-antennas vir 40 en 80 meter, 70 cm- 
en 2 m-antennas, en minstens een voltydse operateur om toesig te hou. 
Alle afgevaardigdes wat in hulle eie lande gelisensieer is, verkry outomaties 
toestemming om uit te saai terwyl hulle in Suid-Afrika is vir die konferensie. 
Radiotoerusting word verskaf indien verlang. 


Volle losies en verblyf vir twee mense wat deel, word tydens die konferensie 
verskaf. 


As u klub kans sien vir die projek, e-pos julle voorstel na iaru2011@sarl.org.za 
teen 28 Februarie 2011. Gee besonderhede van hoe julle die projek sal hanteer, 


die ondervinding van die operateur of operateurs en van die persoon wat oor 
die projek toesig sal hou. 


KOMPETISIENUUS 


Port Elizabeth-amateurradiovereniging se nasionale BHF/UHF-kompetisie vind 
van 21 tot 23 Januarie 2011 plaas. Dit is oop vir alle gelisensieerde amateurs 
in Suid-Afrika en sy buurstate Namibië (V5), Botswana (A2), Zimbabwe (72), 
Mosambiek (9), Lesotho (7P) en Swaziland (3DA). Slegs kontakte met hierdie 
state is geldig. 


Die doel van n BHF/UHF-kompetisie is om talle langafstandkontakte te maak, 
nuwe rekords op te stel, verbeterings aan toerusting aan te moedig en pret te 
hê. Dit is n d4-uur-dubbelkompetisie vir digitale en analoogmodus. Amateurs 
word versoek om indien moontlik aan albei kompetisies deel te neem en so die 
bande aan die gang te hou. Deelnemers kan op 6, 4 en 2 meter werk en ook op 
70 en 23 cm, met FM-, enkelsyband- en digitale modusse. 


Die eerste 22-uur-lopie van die BHF/UHF-kompetisie begin om 18:00 SAT op 
Vrydag 21 Januarie en sluit om 16:00 SAT op Saterdag 22 Januarie. Die tweede 
22-uur-been begin om 16:01 SAT op Saterdag 22 Januarie en eindig om 14:00 
SAT op Sondag 23 Januarie. 


n Geldige kontak bestaan uit die uitruil van roepseine, seinverslae en ligging, 
soos die sessyfer Maidenhead-ruitverwysing of -koërdinate. U kan deelneem as 
Basisstasie, Veldstasie, Klub- of Multioperateurstasie of n beperktekategories- 
tasie. Die volledige reëls is vervat in die 2011 SARL-kompetisiehandleiding en 
op PEARS se webwerf by www.zs2pe.co.za/ Contests/vuhf.htm. 


SARL SE 80 METER-KLUBKOMPETISIE 


Net vier logstate is ontvang vir die November-been van die SARL se 80 meter- 
klubkompetisie. Die Antiekeradiovereniging het twee logstate en 12 punte aange- 
bied, en eerste gekom. Die Wes-Randse Amateurradioklub het twee logstate met 
10 punte aangebied. 


Die eindresultate vir al ses bene is: 1ste Wes-Randse ARK, 341 punte en 32 
logstate; 2e ZS-kompetisiegroep, 186 punte en 7 logstate; 3e Antiekeradiov- 
ereniging, 166 punte met 15 logstate. 
SARL SE NASIONALE VELDDAG 


Die kompetisiekomitee het 19 logstate ontvang vir die SARL se Nasionale 
Velddag in November, opgemaak uit twee enkeloperateurs, 11 multioperateurs 
en ses algemene stasies. Die resultate is soos volg: 


Enkeloperateur le Johan de Witt, ZR5JF, 17 520 punte 2e Eddie Leighton, 
ZSGBNE, 6 075 punte 


Multioperateur 1e Wes-Randse ARK, ZS6WR, 72 180 punte 2e Sasolburg ARK, 
ZSASRK, 71 060 punte 3e Sandton ARK, ZS6STN, 65 900 punte 


Algemeen le Philip Esterhuizen, ZS4PJ, 62 010 punte 2e Pierre van Deventer, 
ZSGBB, 50 112 punte 3e Anton de Beer, ZR6ATN, 22 752 punte 


Die volledige en gekombineerde resultate verskyn vandeesweek in HF Happen- 
ings. 


KOMPETISIE VIR JONG AMATEURS 


YACHT, die kompetisiespan vir jong amateurs, nooi weer alle Suid-Afrikaanse 
amateurs, veral die jonges, om deel te neem aan hulle weeklikse Jeug-tafelronde 
via Echolink. Die nuwe tyd vanaf 9 Januarie is 21:00 SAT op Sondae, Echolink- 
nodus 481872, van die W&PIF-herhaler in Menominee, Michigan. 


VOORTPLANTINGSVERSLAG 


Hannes Coetzee, ZSGBZP, berig dat sonaktiwiteit steeds op lae vlakke is. Son- 
vlek 1 140 en 1 142 is nog sigbaar hoewel Sonvlek 1 142 besig is om vinnig te 
vervaag. Die effektiewe sonvlektelling sal vandeesweek na verwagting minder as 
25 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande eers 
op 15 m en dan later op 20 m na Europa toe bruikbaar wees. Kontakte met die 
VSA is op 15 m gedurende die vroeë aand moontlik. Kontakte met Australië is 
met sonop en smiddae op 20 m moontlik. 15 en veral 20 m-openinge na Brasilië 
en Suid-Amerika is smiddae moontlik. Met die goeie 15 en 20 m-openinge gaan 
17 m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 80 m is op sy beste vroeg soggens en laat smiddae 
en ook oor korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


15 Januarie Sattellietforum en ander aktiwiteite by die NARS begin om 10:00. 
20 Januarie 2011 Sluitingsdatum vir indiening van aansoeke vir die RA E-beurse 
vir Mei 2011. Besoek www.amateurradio.org.za vir aansoekvorms. 20 Januarie 

Sluitingsdatum vir indiening van voorleggings en samevattings van referate vir 
die 2011 SA AMSA'T-ruimtesimposium by saamsat@intekom.co.za. 20 Januarie 

Cubesat se projekspan se telekonferensie om 20:00. 21/23 Januarie PEARS 
se BHF/UHF-kompetisie. 30 Januarie 2011 Sluitingsdatum vir fase 1 van die 
konstruksiekompetisie. 28 Februarie Laaste dag om aanbiedings om n stasie 
tydens die TARU Streek 1 konferensie by Sun City op te rig en te bedryf in te 
stuur na iaru2011@sarl.org.za. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na 'n bulletin wat deur Hester van der Walt saamgestel en George, 
ZSONE, nagesien is. 


Dankie dat u saamgeluister het, 73. 


/EX 


